钦定古今图书集成/方舆汇编/边裔典/第082卷 > 金
## 钦定古今图书集成/方舆汇编/边裔典/第082卷 > 金

### 太祖天辅六年败辽主于阴山夏遣李良辅援辽野谷斡鲁娄室败之

按《金史本纪》，“天辅六年六月，斡鲁娄室败夏人于野
谷。”　按《夏国本传》，夏国王李乾顺，其先曰拓跋思恭，
唐僖宗时为夏绥银宥节度使，与李茂贞、李克用等
破黄巢，复京师，赐姓李氏。唐末天下大乱，藩镇连兵，
惟夏州未尝为唐患，历五代至宋，传数世，至元昊始
称帝。辽人以公主下嫁李氏，世修朝贡不绝，事具《辽
史》。天辅六年，金破辽兵，辽主走阴山，夏将李良辅将
兵三万来救辽，次天德境野谷，斡鲁娄室败之于宜
水，追至野谷，涧水暴至，漂没者不可胜计。宗望至阴
山，以便宜与夏国议和，其书曰：“奉诏有之：夏王，辽之
自出，不渝终始，危难相救。今兹巳举，辽国若能如事
辽之日，以效职贡，当听其来，毋致疑贰。若辽主至彼，
可令执送。”

====太宗天会二年夏遣使奉誓表请如事辽之礼优诏答之====按《金史本纪》：天会二年“春正月，夏国奉表称藩，以下
寨以北，阴山以南，乙室耶刺部，吐禄泺西之地与之。”

按《夏国本传》：“天会二年始奉誓表，以事辽之礼称。”

藩，请受割赐之地，宗翰承制割下寨以北、阴山以南
乙室耶刺部、吐禄泺之西以赐之。天会二年，干顺遣
把里公亮等来上《誓表》曰：“臣干顺言：今月十五日，西
南、西北两路都统遣左谏议大夫王介儒等赍牒奉
宣，若夏国追悔前非，捕送辽主，立盟上表，仍依辽国
旧制及赐誓诏，将来或有不虞，交相救援者，臣与辽”
国，世通姻契，名系藩臣，辄为援以启端，曾犯威而结
衅，既速违天之咎，果罹败绩之忧。蒙降《德音》，以宽前
罪，仍赐土地，用广藩篱，载惟含垢之恩，常切戴天之
望。自今已后，凡于岁时朝贺、贡进表章、使人往复等
事，一切永依臣事《辽国旧例》。其契丹昏主，今不在臣
境，至如奔窜到此，不复存泊，即当执“献。若大朝知其
所在，以兵追捕，无敢为地，及依前援助。其或征兵，即
当依应。至如殊方异域，朝觐天阙，合经当国道路，亦
不阻节。以上所叙数事，臣誓固此诚，传嗣不变。苟或
有渝，天地鉴察，神明殛之，祸及子孙，不克享国。”所谓
西北、西南两路都统者，宗翰也。盖宗望以太祖命与
之通书，而宗翰以便宜割地议和云。太宗使王阿海、
杨天吉往，赐誓诏曰：“维天会二年，岁次甲辰，闰三月
戊寅朔，皇帝赐誓诏于夏国王干顺。先皇帝诞膺骏
命，肇启鸿图，而卿国据夏台，境连辽右，以效力于昏
主，致结衅于王师。先皇帝以谓忠于所事，务施恩而
释过。迨眇躬之纂绍，仰遗训以遵行。卿乃深念前非，
乐从内附。饬使轺而奉贡，效臣节以称藩。载锡宠光，
用彰复好。所有割赐地土、使聘礼节，相为援助等事，
一切恭依先朝制诏。其依应征兵，所请宜允。三辰在
上，朕岂食言，苟或变渝，亦如卿誓。远垂戒谕，毋替厥
诚。”于是，宋人与夏人俱受山西地，宋人侵取之，干顺
遣使表谢，赐誓诏并论宋所侵地。诏曰：“省所上表，具
悉，已命西南、西北两路都统府从宜定夺。”是时，宗翰
朝京师未还，录夏国奏付权都统斡鲁。宋人侵略新
受疆土，及使人王阿海争仪物事，与夏通，问以便宜
决之。初，以山西九州与宋人，而天德远在一隅，缓急
不可及，割以与夏。后破宋都，获二帝，乃画陕西分界，
自麟府路洛阳沟东距黄“河西岸，西历暖泉堡、鄜延
路米脂谷至累胜寨；环庆路威边寨，过九星原至委
布谷口；泾原威川寨，略古萧关至北谷川；秦凤路通
怀堡至古会州。自此直距黄河，依见今流行，分熙河
路尽四边，以限封域”，复分陕西北鄙以易天德、云内，
以河为界。及娄室定陕西，婆卢火率兵先取威戎城，
军至威戎东，与敌遇，击走之。生致二人，问之，乃知为
夏将李遇取威戎也。乃还其人，而与李遇通问。李遇
军威戎西，蒲察军威戎东，而使使议事于娄室。娄室
报曰：“元帅府约束，若兵近夏境，则与夏人相为掎角，
毋相侵犯。”李遇使人来曰：“夏国既以天德云内归大
国，大国许我陕西北鄙之地，是以至此。”蒲察等遂旋
军。睿宗既定陕西，元帅府不欲以陕西北鄙与夏国，
诏曰：“卿等审处，所宜从事”，

### 熙宗天眷二年干顺薨子仁孝嗣立

按《金史本纪》，天眷二年，正月戊戌，万寿节，夏遣使来
贺。十月癸酉，夏国使来告丧　按《夏国本传》：天眷二
年，国王干顺薨，子仁孝立，遣使册命，加开府仪同三
司上柱国。　按《张奕本传》，天眷三年，同知太原尹晋
宁军报夏人侵界，诏奕往征之。奕至境上，按籍各归
所侵土，还奏曰：“折氏世守麟府，以抗夏人，本朝有其
地，遂以与夏。夏人夷折氏坟垄而戮其尸，折氏怨入
骨髓而不得报也。今复使守晋宁，故激怒夏人，使为
鼠侵，而条上其罪，苟欲开边衅以雪私仇耳。独可徙
折氏他郡，则夏人自安。”朝廷从之，遂移折氏。

### 皇统元年夏国请置榷场始遣赐夏主生日

按《金史熙宗本纪》，皇统元年正月，夏国请置榷场，许
之。　按《夏国本传》：皇统元年请置榷场，许之。初，王阿
海等以太宗誓诏赐夏国，干顺以契丹旧仪见使者，
阿海不肯曰：“契丹与夏国甥舅也，故国王坐受使者
以礼进。今大金与夏国，君臣也，见大国使者当如仪。”
争数日，不能决，于是始起立受焉。厥后不遣赐生日
使，至是始遣使赐之。

### 海陵天德二年夏主遣使贺即位

按《金史海陵本纪》，天德二年六月戊戌，夏国遣使贺
即位。　按《夏国本传》：初暴洧以环州降，及割陕西、河
南与宋人，洧奔夏国，夏人以为山讹首领。及撒离喝
再定陕西，洧思归，夏人知之，遂族洧，以表闻，诏书责
让之。及海陵弑熙宗，遣使报谕，至境上，夏人问曰：“圣
德皇帝何为见废，不肯纳，朝廷乃使有司以废立之
故”，移文报之。天德二年七月，夏使御史中丞杂辣公
济等来贺，如旧礼。

### 正隆 年夏人取荡羌等城寨

按《金史海陵本纪》不载。按夏国本传，正隆末伐宋宋人入秦陇，夏亦乘隙攻取荡羌、通峡、九羊、会川等
城寨，宋亦侵入夏境。

### 世宗大定元年夏人归所侵城寨

按《金史本纪》不载。　按《夏国本传》：世宗即位，夏人复
以城寨来归，且乞兵复宋侵地，诏书嘉奖，仍遣吏部
郎中完颜达吉不体究陕西利害，边吏奏“夏人已归
城寨，而所侵掠人口财畜尚未还，请索之。”

大定四年，夏人遣使贺“万春节。”

按《金史世宗本纪》，大定四年三月丙戌朔，万春节，夏
遣使来贺。　按《夏国本传》：大定四年二月甲申，夏遣
其武功大夫细卧文忠等贺万春节，入见，附状奏告。
略曰：“众军破荡之时，幸而免者十无一二，继以冻馁
死亡，其存几何？兼夏国与宋兵交，人畜之被俘僇亦
多，连岁勤动，士卒暴露，势皆朘削，又坐为宋人牵制，
使忠诚之节，无繇自达，中外咸知，愿止约理索，听纳
臣言，不胜下国之幸。”其后屡以为请，诏许之。

大定八年，夏国遣使来贺，其臣任得敬乞良医病廖，
附表进礼物，却之。

按《金史世宗本纪》：大定八年正月甲子朔，夏遣使来
贺。三月万春节，夏遣使来贺。　按《夏国本传》：其臣任
得敬专国政，欲分割夏国，因贺大定八年正旦。遣奏
告使殿前太尉芭里昌祖等，以仁孝章乞良医为得
敬治病，诏保全郎王师道佩银牌往焉。诏师道曰：“如
病势不可疗，则勿治；如可治，期一月归。”得敬疾有瘳，
遣谢恩使任得聪来，得敬亦附表进礼物。上曰：“得敬
自有定分，附表礼物皆不可受。”并却之。

大定十年，夏主与其臣任得敬分地，代为请封，不许。
夏主诛得敬，且上表谢。

按《金史世宗本纪》：大定十年闰月，夏国任得敬胁其
主李仁孝使上表，请中分其国。上问宰臣李石，石等
以为事系彼国，不如许之。上曰：“彼劫于权臣耳。”诏不
许，并却其贡物。　按《夏国本传》：初，仁孝嗣位，其臣屡
作乱，任得敬抗御有功，遂相夏国二十馀年，阴蓄异
志，欲图夏国，诬杀宗亲大臣，其势渐逼，仁孝不能制。
大定十年，乃分西南路及灵州啰庞岭地与得敬，自
为国，且上表为得敬求封。世宗以问宰相，尚书令李
石等曰：“事系彼国，我何预焉，不如因而许之。”上曰：“有
国之主岂肯无故分国与人？此必权臣逼夺，非夏主
本意。况夏国称藩岁久，一旦迫于贼臣，朕为四海主，
宁容此邪？若彼不能自正，则当以兵诛之，不可许也。”
乃却其贡物。赐仁孝诏曰：“自我国家戡定中原，怀柔
西土，始则画疆于乃父，继而赐命于尔躬，恩厚一方，
年垂三纪。藩臣之礼，既务践修，先业所传，亦当固守。
今兹请命，事颇靡常，未知措意之由来，续当遣使以
询尔。所有贡物，已令发回得敬，密通宋人求助。”宋以
蜡丸书答得敬，夏人得之。得敬始因求医，附表进礼
物，欲以尝试。世宗既不可行，而求封又不可得，仁孝
乃谋诛之。八月晦，仁孝诛得敬及其党与，上表谢，并
以所执宋人及蜡丸书来上。其《谢表》曰：“得敬初受分
土之后，曾遣使赴大朝代请封建，蒙诏书不为俞纳，
此朝廷怜爱之恩，夏国不胜感戴。夏国妄烦朝廷，冒
求贼臣封建，湥亏礼节。今既贼臣诛讫，大朝不用遣
使询问。得敬所分之地，与大朝熙秦路接境，恐自分
地以来别有生事，已根勘禁约，乞朝廷亦行禁约。”
大定十二年，夏国遣使来贺。罢西夏榷场。

按《金史世宗本纪》：大定十二年正月朔，夏遣使来贺。
三月万春节，夏遣使来贺。九月，以右卫将军粘割干
特剌为夏国生日使　按《夏国本传》：十二年，上谓宰
臣曰：“夏国以珠玉易我丝帛，是以无用易我有用也。”
乃减罢保安、兰安榷场。

大定十七年，夏主表进百头帐。却之。复以表请许之
按《金史世宗本纪》：大定十七年正月朔，夏遣使来贺。
十一月夏国进御帐。使因边臣恳来进入。乃许之
按《夏国本传》：仁孝深念世宗恩厚，十七年献本国所
造百头帐。上曰：“夏国贡献自有方物，可却之。”仁孝再
以表，上曰：“所进帐本非珍异。使人亦已到边。若不蒙
包纳，则下国深诚，无所展效，四方邻国以为夏国不
预大朝眷爱之数，将何所安？”乃许与正旦使同来。
大定二十八年，夏国遣使来贺。是岁，请使人入界贸
易，许之。

按《金史世宗本纪》：大定二十八年正月朔，夏遣使来
贺。九月，以鹰房使崇夔为夏国生日使。　按《夏国本
传》：“先是，尚书奏，夏国与陕西边民私相越境，盗窃财
畜，奸人托名榷场贸易，得以往来，恐为边患。使人入
境与富商相易，亦可禁止。”于是复罢绥德榷场，止存
东胜、环州而已。仁孝表请复置兰州、保安、绥德榷场
如旧，并乞使人入界相易用物。诏曰：“保安、兰州地无
丝枲，惟绥德建关市以通货财，使副往来，听留都亭
贸易。”

国本传》：章宗即位，诏曰：“夏使馆内贸易且已，明昌二
年复旧。顷之，夏人肆牧于镇戎之境，逻卒逐之，夏人
执逻卒而去。边将阿鲁带率兵诘之，夏厢官吴明契、
信陵都、卜祥、徐馀立等伏兵三千于涧中，阿鱼带口
中流矢而死，取其弓甲而去。”诏索杀阿鲁带者，夏人
处以徒刑，诏索之不已，夏人乃杀明契等。

明昌四年，夏国遣使来讣，告以“大礜等为夏国敕祭
慰问使。”

按《金史章宗本纪》：明昌四年“十一月，夏国嗣子李纯
佑遣使来讣告。十二月，以西上阁门使大礜等为夏
国敕祭慰问使。”　按《夏国本传》：明昌四年，仁孝薨，子
纯佑嗣立。

### 承安二年夏国遣使来贺复置兰州保安榷场

按《金史章宗本纪》：承安二年九月“辛丑，天寿节，夏遣
使来贺。乙巳，以夏使朝辞，诏答许复保安、兰州榷场。”

按夏国本传同

承安六年，夏人为母求医，赐之。

按《宋史章宗本纪》不载　按《夏国本传》：承安六年，纯
佑母病风求医，诏太医判官时德元及王利贞往，仍
赐御药。八月再赐医药。

### 泰和六年夏人废纯佑而立仁孝弟仁友之子安全按金史章宗本纪泰和六年正月朔夏遣使来贺七月夏国王李纯佑废侄安全立遣使奉表来告 按

《夏国本传》：泰和六年三月，仁孝弟仁友子安全废纯
佑自立，再阅月死于废所。七月，使纯佑母罗氏为表
言纯佑不能嗣守，与大臣定议立安全为王。遣使奏
告，夏使私问馆伴官奏告事，诏许否。馆伴官曰：“此不
当问也。”夏使曰：“明日当问诸客省，若又不答，则升殿
奏请上闻之。使客省谕以许所祈之意，乃赐罗氏诏”，
询其意。夏人复以《罗氏表》来，乃封安全为夏国王。

### 卫绍王大安三年夏国遣使来贺安全薨族子遵顼立

按《宋史本纪》，大安三年正月“乙酉朔，夏遣使来贺。”
按《夏国本传》：大安三年，安全薨，族子遵顼立。遵顼先
以状元及第，充大都督府主，立在安全薨前一月。卫
绍王无实录，不知其故。然是时金兵败绩于会河堡，
夏人乘其兵败，侵略边境，而通使如故。

### 崇庆元年三月攻葭州

按《金史卫绍王本纪》：崇庆元年“正月朔，改元赦，夏遣
使来贺。三月，夏犯葭州，延安路兵马总管完颜奴婢
御之”　按《夏国本传》同。

### 至宁元年六月攻保安州

按《金史卫绍王本纪》：至宁元年六月，“夏人犯保安州，
杀刺史，犯庆阳府，杀同知府事。”　按《夏国本传》同。

### 宣宗贞祐元年十一月攻会州

按《金史宣宗本纪》：贞祐元年十一月，“夏人攻会州，徒
单丑儿出兵击走之。”　按《夏国本传》：“贞祐元年十一
月，攻会州，都统徒单丑儿击走之。十二月，陷泾州。
贞祐二年，夏人入寇，诏移文责问。”

按《金史宣宗本纪》：贞祐二年十一月丁卯，诏有司答
夏国牒。丙子，兰州译人程陈僧叛，西结夏人为援。
按《夏国本传》：“二年八月，归国人乔成赍夏国书，大概
言金边吏侵略，乞禁戢，诏移文答之。宰臣言，既非公
牒，今将责问，彼必饰词，徒为虚文，无益于事。”乃止。未
几，夏人攻庆原、延安、积石州，乃诏有司移文责问。十
一月，兰州译人程陈僧结，夏人以州叛，边将败其兵
三千。

贞祐三年，夏国人入寇陀满胡土门，败之。

按《金史宣宗本纪》，贞祐三年正月，夏人犯环州。五月，
谋伐西夏。　按《夏国本传》：三年正月，夏兵攻武延川。
宣宗曰：“此不足虑，恐由他道入也。”既而闻边吏侵夏
境，夏人乃攻环州，诏治边吏罪。夏兵攻积石州，都统
姜伯通败之。夏兵入安乡关，都统曹记僧、万户忽三
十却之。三月，攻环州，刺史乌古论延寿败之于境上。
三月，诏议伐夏。陕西宣抚司奏：“往者夏人侵我环庆，
河、兰、积石以兵应之，悉皆遁去，遽还巢穴，盖为我备
也。今兰州溃兵犹未集，军实多不完，沿边地寒，春草
始生，未可刍牧，两界无烟火者三百馀里，不宜轻举。”
从之。四月，诏河州提控曹记僧、通远军节度使完颜
狗儿讨程陈僧，夏人援之。九月，遂破西关堡，夏人复
攻第五将城，万户杨再兴击走之。诏陕西宣抚司及
沿边诸将降空名宣敕，临阵立功，五品以下并听迁
授。十月，攻保安及延安都统完颜国家奴破之。既而
深入临洮，总管陀满胡土门不能御。陕西宣抚副使
完颜胡失来救临洮，大败于渭源堡。城破，胡失来被
执。十一月，夏兵败于克戎寨，复败于热羊寨。宰相入
贺，宣宗曰：“此忠贤之力也。”夏兵进围临洮陀满胡土
门，破之。

贞祐四年。以夏人频年入寇。命庆山奴等分道出师
讨之按《金史宣宗本纪》。贞祐四年五月“己巳。来远镇获夏
谍者陈岊等。知夏人将图临洮、巩州。窥长安。命陕西
行省严为之备。十月，夏人修来羌城界河桥。元帅右
都监完颜赛不遣兵焚之。俘馘甚多”　按《夏国本传》：
“四年四月，夏葩俄族总管汪三郎率众来降。进羊”千
口，诏纳之，优给其人。有来远镇获谍人，言宋、夏相结
来攻，诏陕西行省备之。夏于来羌城界河起析桥，元
帅右都监完颜赛不焚之，斩馘其众。六月，鄜延路奏，
“夏人牒报，用彼国光定年号讨封还其牒。”闰月，庆阳
总管庆山奴伐夏，出环州。陕西行省请中分其军，令
庆山奴出第三将怀安寨，环州刺史完颜胡曾出环
州。宣宗曰：“闻夏人移军备其王城，尚恐诈我，勿堕其
计中也。”提控完颜狗儿抵兰州西关堡，招得旧部曲
九人，掩击夏兵于阿弥湾，杀其将士百馀人。八月，左
监军乌古论庆寿败夏兵于寇安堡，右都监赛不击
走夏兵于结耶觜川，复破之于车儿堡。十一月，提控
石盏合喜、杨斡烈解定西之围。十二月丙寅，宣宗与
皇太子议伐夏，左监军陀满胡土门、延安总管古里
甲石伦攻盐、宥、夏州，庆阳总管庆山奴、知平凉府移
剌答不也攻威、灵、安、会等州。

### 兴定元年夏人入寇败之

按《金史宣宗本纪》，兴定元年五月，“陕西行省破夏人
于大北岔。七月甲辰，夏人犯黄鹤岔，官军败之。乙巳，
夏人围羊狼寨，帅府发诸镇兵击走之。”　按《夏国本
传》：兴定元年正月，“夏兵三万自宁州还，庆山奴以兵
邀击，败之。”诏河东行省胥鼎选兵三万五千，付陀满
胡土门伐夏，鼎驰奏不可，遂止。语在《鼎传》。右都监完
颜仲元请试兵西夏，出其不意，必获全胜，兵威既振，
国力益完。诏下尚书省、枢密院议。夏人福山以俘户
来降，除同知泽州军州事。五月，夏兵入大北岔，都统
纥石烈猪狗掩击败之。宣宗欲与夏议和，右都监庆
山奴屯延安，奏曰：“夏国决不肯和，徒见欺耳。”既而获
谍者，言遵顼闻大金将约和，戒谕将士无犯西鄙。宰
臣奏曰：“就令如此，边备亦不宜弛。”宣宗以为然。右都
监完颜闾山败夏兵于黄鹤岔。夏人围羊狼寨，都统
党世昌与战，完颜狗儿遣都统夹谷瑞夜斫夏营，遂
解其围，犹驻近地。左都监白撒发定西锐兵，龛谷副
统包孝成绯翅军，合击走之。八月，安定堡马家平总
押李公直败夏兵三千。九月，都统罗世晖却夏兵于
克戎寨。

兴定二年，夏人入葭州，又入龛谷，皆败之。

按《金史宣宗本纪》：“兴定二年五月，夏人自葭州入鄜
延，元帅承立遣兵败之马吉峰。七月，夏人复犯龛谷，
瑞大破之”　按《夏国本传》：兴定二年三月，右都监庆
山奴奏，“夏人有乞和意，保安、绥德、葭州得文报，乞复
互市，以寻旧盟。以臣观之，此出于遵顼，非边吏所敢
专者。朝廷不以为然。五月，夏人入葭州，庆山奴破之
于”马吉峰。七月，犯龛谷、夹谷瑞、赵防败之，追至质孤
堡。

兴定三年，夏人犯通秦砦，元帅完颜合达出安塞堡
以𢭏其巢。

按《金史宣宗本纪》：“兴定三年三月，夏人破葭州之通
泰砦，刺史纥石烈王家奴战没。四月乙酉，夏人据通
秦寨，提控纳合买住击败之。辛卯，夏人犯通秦砦，元
帅完颜合达出兵安塞堡以𢭏其巢。至隆州，夏人逆
战，官军击之，众溃，进薄城，俄陷其西南隅，会日暮还。”

按《夏国本传》：“三年闰月，夏人破通秦寨，提控纳合。”

买住击败之，自葭芦川遁去。华州元帅完颜合达出
安塞堡，至隆州，败其兵二千。进攻隆州，克其西南，会
暮乃还。十二月，诏有司移文夏国。

兴定四年，夏人入寇，败之。

按《金史宣宗本纪》：兴定四年“四月，夏人犯边，元帅石
盏合喜破之。八月庚午，夏人陷会州，刺史乌古论世
显降。甲戌，陕西行省报龛谷败夏人之捷。九月，夏人
入定西州。癸卯，夏人来侵。丙辰，巩州行元帅府事石
盏合喜报定西州之捷。”　按《夏国本传》：“四年二月，夏
人犯镇戎，金师败绩。夏人公移语不逊，诏词臣草牒
折”之。四月，夏兵犯边，元帅石盏合喜遇于鹿儿原，提
控乌古论世显以偏师败之，都统王定复破其众于
新泉城。元帅庆山奴攻宥州，围神堆府，次其城，士卒
有登者，援兵至，击走之，斩首二千，俘百馀人，获杂畜
三千馀。八月，夏人陷会州，刺史乌古论世显降。复犯
龛谷、夹谷，瑞连战败之，夏人乃去。是月，诏有司移文
议和，事竟不克。夏人三万自高峰镇围定西，刺史爱
申阿失剌，提控乌古论长寿、温敦永昌击走之。九月，
夏人围绥平寨、安定堡，未几，陷西宁州，遂攻定西。乌
古论长寿击却之，乃袭巩州，石盏合喜逆战一日十
馀战乃解去。

兴定五年，夹谷海寿破夏兵于搜嵬堡，白撒败夏兵
于龛谷。

省报安塞堡败夏人之捷　按《夏国本传》：五年正月，
诏枢密院议夏事，奏曰：“夏人聚兵境上，欲由会州入，
已遣行省白撒伏兵险要以待之，鄜延元帅府伺便
发兵，以缀其后，足以无虑。”二月，宁远军节度使夹谷
海寿破夏兵于搜嵬堡。三月，复取来羌城。十月，攻龛
谷、白撒，连败之。

### 元光元年夏人陷大通复取之

按《金史宣宗本纪》：“元光元年三月，提控李师林败夏
人于永木岭。”　按《夏国本传》：“元光元年正月，夏人陷
大通城，复取之。三月，提控李师林败夏兵于永木岭，
八月，攻宁安寨，攻神林堡人质孤堡，提控唐括昉败
之。”

元光二年，夏人入寇巩州，元帅报会州之捷。

按《金史宣宗本纪》：元光二年七月，夏人犯积石。十一
月，巩州行元帅府报会州破夏人之捷　按《夏国本
传》：二年，遵顼使其太子德任来伐，德任谏曰：“彼兵势
尚强，不若与之约和。”遵顼笑曰：“是非尔所知也。彼失
兰州，竟不能复，何强之有？”德任固谏不从，乞避太子
位，愿为僧。遵顼怒，幽之灵州，遣人伐将，会天旱不果。
是岁，大元兵问罪夏国，延安、庆原元帅府欲乘夏人
之困敝伐之，陜西行省白撒、合达以为不可，乃止。陇
安军节度使完颜阿邻日与将士宴饮，不治军事，夏
人乘之，掠民五千馀口、牛羊杂畜数万而去。自“天会
议和八十馀年，与夏人未尝有兵革之事，及贞祐之
初，小有侵掠，以至构难，十年不解。一胜”一负，精锐皆
尽，而两国俱敝。是岁，遵顼传位于子德旺。正大元年，
和议成，自称“兄弟之国。”

元光三年，夏主遵顼死。明年，夏国亡。

按《金史宣宗本纪》不载。　按《夏国本传》：三年二月，遵
顼死，七月，德旺死。嗣立者史失其名。明年，夏国亡。先
是夏使精力匦、匣使王立之来聘，未复命，国已亡，诏
于京兆安置，充宣差弹压，主管夏国降户。八年五月，
立之妻子三十馀口至环州，诏以归立之，赐以币帛。
立之上言：“先世本申州人，乞不仕，居申州。”诏如所请，
以“本官居申州，主管唐、邓、申、裕等处夏国降户听唐、
邓总帅府节制，给上田千亩、牛具、农作云。”